Súradnice: 16°45′00″J 145°14′13″Z﻿ / ﻿16,75°J 145,237°Z﻿ / -16.75; -145.237

**Faaite** (alebo **Faaiti**) je atol v centrálnej časti súostrovia Tuamotu v rámci Francúzskej Polynézie.

Nachádza sa v strede súostrovia na južnej strane a je umiestnený medzi atolmi Fakarava a Tahanea, pričom najbližším susedom je druhý menovaný atol vo vzdialenosti necelých 15 km na východ. Centrálny ostrov Tahiti je vzdialený približne 418 km na juhozápad.

Geografia atolu
---------------

Atol má oválny tvar s úzkym prstencom súše okolo lagúny. Prstenec atolu je, podobne ako u mnohých iných atolov v oblasti (Fakarava, Arutua, Toau, Kaukura, Tahanea a i.) z južnej strany tvorený nízkym koralovým útesom, umiestneným iba tesne na úrovni hladiny oceánu a len výnimočne prerušený malými ostrovčekmi (polyn. „motu"). Zo severnej strany tvorí prstenec atolu len na niekoľkých miestach prerušený súvislý pás súše s vegetáciou.

Atol má približne 27 km na dĺžku a v najširšom mieste má 13 km. Voda sa z okolitého oceánu do a z lagúny dostáva najmä ponad útes z južnej strany, zaplavovaný počas prílivu, ale tiež jediným loďami splavným prieplavom na západnom konci atolu. Lagúna má celkovú rozlohu 230 km² so stovkami koralových hláv siahajúcich z dna až k hladine.

Z geologického hľadiska je to koralový atol, umiestnený na vrchole podmorskej sopky, ponorenej iba tesne pod hladinou mora. Sopka z oceánskeho dna na výšku meria 1,92 km a jej vek sa odhaduje na 53,5 až 55 mil. rokov.

Dejiny
------

Prvá písomná zmienka o návšteve atolu je od španielskeho moreplavca Pedra Fernandesa de Queirósa z roku 1606. Nazval ho „Decena".

Ďalší záznam je od Johna Turnbulla z roku 1802 a hneď o rok neskôr sa tu zastavil iný angličan, John Buyers.

Faddej Faddejevič Bellinsgauzen vykonal záznam o návšteve atolu 16. júla 1820 a pomenoval ho „Miloradovich".

Keď sa Faaite stala francúzskym územím, mala 150 obyvateľov a produkovala približne 10 ton kokosového oleja (1860).

V roku 1870 sa začala evanjelizácia ostrovanom pod vedením duchovných otcov Germaina Fierensa a Vincenta de Paula Terlijna, ktorí zahynuli počas prudkého cyklónu, ktorý udrel na atol 8. februára 1906.. 
V roku 1900 sa však stihla dokončiť stavba veľkého kostola v osade Hitianau.

Tragická aféra „Bûchers de Faaite"
----------------------------------

Atol je známy aj vďaka tragickým udalostiam z 2. septembra 1987. 
Na atol prišli tri samozvané „kňažky" z Tahiti, ktoré začali kázať o „charizmatickej obnove" a očistení, o záchrane pred blížiacou sa katastrofou či apokalypsou. Spustili masovú hystériu, ktorej výsledkom bolo šesť ľudí upálených zaživa kvôli podozreniu z posadnutia démonmi. Niektoré z týchto osôb boli deti, ktoré do ohňa hodili vlastní rodičia.

Úrady z Tahiti zasiahli v piatok, dva dni po prvom incidente po tom, ako kapitánovi zásobovacieho škunera bol 3. septembra odopretý vstup do prístavu a komunikácia cez rádio bola nanajvýš podozrivá. Zalarmoval preto políciu, ktorá poslala vrtuľník. Na mieste našli tri ženy, poliate benzínom a zviazané na stohu pneumatík, pripravené na obetu. Po prešetrení situácie polícia vykopala a objavila šesť zhorených tiel.

Dvadsaťštyri mužov a žien sa ocitlo pred súdom v Papeete, v marci 1990 ich bolo odsúdených 21. Jeden z nich, ktorý bol považovaný za hlavného vodcu ukrutností bol odsúdený na 14 rokov väzenia. Ale kňažky trestu unikli. 
Ako pamätník je dnes na atole jednoduchá doska s menami obetí.

Súčasnosť a ekonomika
---------------------

Osada *Hitianau* ostala dodnes najobývanejšou, je situovaná na západnom cípe prstenca atolu, hneď pri prieplave do lagúny.

Tradičné spôsoby obživy obyvateľov atolu v poslednom čase nahrádza najmä turizmus, potápacie výpravy a iné lukratívnejšie zdroje obživy, najmä vďaka letisku a relatívne blízkej polohe k Tahiti.

K výraznému ekonomickému rastu prispelo moderné letisko, postavené v roku 1992, ktorého asfaltová pristávacia dráha je dlhá 1 180 m. Lety tu prevádzkuje domáca letecká spoločnosť Air Tahiti z hlavného ostrova Tahiti.

Demografia
----------

Demografický vývoj:

| Rok | 1977 | 1983 | 1988 | 1996 | 2002 | 2007 | 2012 |
| --- | --- | --- | --- | --- | --- | --- | --- |
| Počet obyvateľov | 117 | 185 | 222 | 246 | 310 | 366 | 401 |
| Zdroj ISPF, Sčítanie obyvateľstva |

Flóra
-----

Bežnou vegetáciou na atole je kokosová palma, ktorá bola intenzívne vysádzaná po celej Francúzskej Polynézii v prvej polovici 19. storočia s cieľom ťažiť kopru. Z vzácnych druhov sa tu vyskytuje *lat. Erythrina variegata* (v tahitčine *Atae*), ktorá bola pravdepodobne dopravená z atolu Tahanea.

Administratívne a geografické členenie
--------------------------------------

Geograficky patrí atol Faaite k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Tahanea, Motutunga, Takume, Raroia, Taenga, Nihiru, Makemo, Katiu, Tuanake, Hiti, Tepoto Sud, Marutea Nord, Haraiki, Aratika, Kauehi, Taiaro a Raraka.

Administratívne patrí atol do komunity Anaa, do ktorej patria ešte okrem rovnomenného atolu aj neobývané atoly Tahanea a Motutunga.

Referencie
----------

1. ↑   *Zoznam pôvodných názvov ostrovov Puamotu* [online]. [Cit. 2014-04-29]. Dostupné online. Archivované 2012-02-10 z originálu.
2. ↑  *Faaite Seamount* podľa katalógu Seamount na *earthref.org*
3. ↑  Beltrán y Rozpide, Ricardo "Las islas Tuamotu", *Boletín de la Sociedad Geográfica de Madrid*. t.XV, 2º semestre de 1881, pp-7-54.
4. ↑  *Tahiti et ses archipels* od Pierre-Yves Toullelana, éditions Karthala, 1991, ISBN 2-86537-291-X, strana 61.
5. ↑  *Les Atolls des Tuamotu* od Jacquesa Bonvallota, Institut de recherche pour le développement, éditions de l'IRD, 1994, ISBN 9782709911757, strany.275 – 282.
6. ↑  *Notices sur les colonies françaises*, Étienne Avalle, éditions Challamel aîné, Paris, 1866, p.636.
7. ↑  Église de Faaite Archivované 2012-10-21 na Wayback Machine podľa stránky *www.tahitiheritage.pf*
8. ↑  FOUCHEREAU, Bruno. *Les bûchers de Faaite : L'affaire des trois prêtresses*. [s.l.] : J'ai Lu, 2001. 186 s. Dostupné online. ISBN 978-2277070740. (francúzsky)
9. ↑   *grands-reporters.com o udalostiach na Faaite* [online]. [Cit. 2014-04-29]. Dostupné online. Archivované 2014-04-29 z originálu.
10. ↑  Air Tahiti
11. ↑   *Mapa destinácií Air Tahiti* [online]. [Cit. 2014-04-29]. Dostupné online. Archivované 2014-04-26 z originálu.
12. ↑  ISPF, *Sčítanie obyvateľstva Archivované 2014-03-28 na Wayback Machine*
13. ↑  *Vieux Atae du quai de Hitianau* Archivované 2012-10-22 na Wayback Machine podľa stránky *www.tahitiheritage.pf*

Pozri aj
--------

* Zoznam letísk vo Francúzskej Polynézii

Externé odkazy
--------------

* Archív zoznamu atolov na OceanDots
* Zoznam pôvodných názvov ostrovov Puamotu Archivované 2012-02-10 na Wayback Machine
* Biodiverzita polynézskych atolov Archivované 2008-05-16 na Wayback Machine
* Prírodné a kultúrne dedičstvo Faaite
* Suite101,  Archivované 2014-04-29 na Wayback Machine Julien Gué, 8. júl 2013, „Faaite, un atoll des Tuamotu unique pour des vacances de rêve"

Zdroj
-----

* *Tento článok je čiastočný alebo úplný preklad článkov Faaite na anglickej Wikipédii a Faaite na francúzskej Wikipédii.*
* Tahiti Heritage

| * z
* d
* u
Tuamotu |
| --- |
| Atoly Tuamotu | 
* Ostrovy Sklamania
	+ Puka-Puka
	+ Napuka
	+ Tepoto Nord
* Skupina ostrovov Vojvodu z Gloucesteru
	+ Hereheretue
	+ Anuanuraro
	+ Anuanurunga
	+ Nukutepipi
* Skupina Ďalekovýchodných Tuamotu
	+ Fangatau
	+ Fakahina
	+ Tatakoto
	+ Akiaki
	+ Vahitahi
	+ Nukutavake
	+ Vairaatea
	+ Pinaki
	+ Reao
	+ Pukarua
	+ Vanavana
	+ Tureia
	+ Tematangi
	+ Mururoa
	+ Fangataufa
* Skupina Hao
	+ Rekareka (Tehuata)
	+ Tauere
	+ Amanu
	+ Hao
	+ Paraoa
	+ Nengonengo
	+ Manuhangi
	+ Ahunui
* Skupina Hikueru
	+ Tekokota
	+ Hikueru
	+ Reitoru
	+ Marokau
	+ Ravahere
* Ostrovy kráľa Georga
	+ Ahe
	+ Manihi
	+ Takaroa
	+ Takapoto
	+ Tikei
* Ostrovy Palliser
	+ Fakarava
	+ Niau
	+ Toau
	+ Arutua
	+ Apataki
	+ Kaukura
	+ Mataiva
	+ Tikehau
	+ Rangiroa
	+ Makatea
* Ostrovy Raeffsky
	+ Anaa
	+ Faaite
	+ Tahanea
	+ Motutunga
	+ Takume
	+ Raroia
	+ Taenga
	+ Nihiru
	+ Makemo
	+ Katiu
	+ Tuanake
	+ Hiti
	+ Tepoto Sud
	+ Marutea Nord
	+ Haraiki
	+ Aratika
	+ Kauehi
	+ Taiaro
	+ Raraka

 | Mapa oblasti Tuamotu |
| Oblasti Francúzskej Polynézie | 
* Gambiéry
* Markézy
* Ostrovy Spoločnosti
* Tuamotu
* Tubuai
* Rapa a Marotiri

 |

| * z
* d
* u
Štáty a závislé územia v Austrálii a Oceánii |
| --- |
| Australázia | 
* Austrália
* Kokosové ostrovy
* Norfolk
* Nový Zéland1
* Vianočný ostrov

 |
| Melanézia | 
* Fidži
* Indonézia (Moluky)
* Nová Kaledónia
* Papua-Nová Guinea2
* Šalamúnove ostrovy
* Vanuatu
* Východný Timor3

 |
| Mikronézia | 
* Guam
* Kiribati
* Marshallove ostrovy
* Mikronézske federatívne štáty
* Nauru
* Palau
* Severné Mariány

 |
| Polynézia | 
* Americká Samoa
* Cookove ostrovy
* Francúzska Polynézia
* Niue
* Pitcairnove ostrovy
* Samoa
* Tokelau
* Tonga
* Tuvalu
* Wallis a Futuna

 |
| 1 Nový Zéland býva často započítavaný do Polynézie. 2 Papua-Nová Guinea býva často započítavaná ako časť Australázie. 3 Východný Timor býva často započítavaný ako časť Ázie. |